CELEX: 51996EC1251
Language: el
Date: 2006-12-08
Title: Σχέδιο Κανονισμου (ΕΚ) αριθ. …/.. της Επιτροπης της […] για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (κωδικοποιημένη έκδοση)

EL

|[pic]                     |ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ                                                                               |

                                        Βρυξέλλες,
                                        E(2004)

                                                                      Σχέδιο

                                                     ΚΑΝΟΝΙΣΜΟΥ (ΕΚ) αριθ. …/.. ΤΗΣ ΕΠΙΤΡΟΠΗΣ

                                                                     της […]

                     για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών

                                                             (κωδικοποιημένη έκδοση)

                                                                      Σχέδιο

                                                     ΚΑΝΟΝΙΣΜΟΥ (ΕΚ) αριθ. …/.. ΤΗΣ ΕΠΙΤΡΟΠΗΣ

                                                                     της […]

                     για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου της 18ης Ιουνίου 1996 όσον αφορά την υλοποίηση των παραχωρήσεων  που  εμφαίνονται  στον  κατάλογο
CXL ο οποίος καταρτίστηκε μετά από την περάτωση των διαπραγματεύσεων δυνάμει του άρθρου XXIV, παράγραφος 6 της ΓΣΔΕ[1],

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργάνωσης των αγορών στον τομέα του  κρέατος  πουλερικών[2],
όπως τροποποιήθηκε τελευταία από τον κανονισμό (ΕΚ) αριθ. 493/2002 της Επιτροπής[3], και ιδίως το άρθρο 15,

Εκτιμώντας τα εξής:

   1) Ο κανονισμός (ΕΚ) αριθ. 1251/96 της Επιτροπής της 28ης Ιουνίου 1996 για το άνοιγμα και τον τρόπο διαχείρισης των  δασμολογικών  ποσοστώσεων
      στον τομέα του κρέατος πουλερικών[4] έχει επανειλημμένα τροποποιηθεί κατά τρόπο ουσιαστικό[5]. Είναι, ως εκ  τούτου,  σκόπιμη,  για  λόγους
      σαφήνειας και ορθολογισμού, η κωδικοποίηση του εν λόγω κανονισμού.

   2) Στο πλαίσιο του Παγκόσμιου Οργανισμού Εμπορίου, η Κοινότητα δεσμεύτηκε να ανοίξει δασμολογικές ποσοστώσεις για ορισμένα προϊόντα στον τομέα
      του κρέατος πουλερικών. Χρειάζεται, επομένως, να καθοριστούν οι λεπτομέρειες εφαρμογής για τις ποσοστώσεις αυτές.

   3) Η διαχείριση του καθεστώτος πρέπει να βασίζεται σε πιστοποιητικά εισαγωγής. Προς αυτό το  σκοπό,  θα  πρέπει  να  προσδιοριστούν  ιδίως  οι
      λεπτομέρειες υποβολής των αιτήσεων και τα στοιχεία τα οποία θα πρέπει να περιλαμβάνονται στις αιτήσεις αυτές και  στα  πιστοποιητικά,  κατά
      παρέκκλιση από το  άρθρο  8  του  κανονισμού  (ΕΚ) αριθ.  1291/2000 της  Επιτροπής,  της  9ης Ιουνίου 2000, για  τις  κοινές  λεπτομέρειες 
      εφαρμογής του καθεστώτος των πιστοποιητικών κατά την εισαγωγή, την εξαγωγή  και  τον  προκαθορισμό   για  τα  γεωργικά  προϊόντα [6],  όπως
      τροποποιήθηκε τελευταία από τον κανονισμό (ΕΚ) αριθ. 325/2003[7]. Θα πρέπει, επιπλέον, να εκδίδονται τα πιστοποιητικά μετά από μία  περίοδο
      μελέτης, και εφαρμόζοντας, ενδεχομένως, έναν ενιαίο συντελεστή αποδοχής. Προς το συμφέρον όλων των εμπορευομένων, χρειάζεται να  προβλεφθεί
      η δυνατότητα απόσυρσης της υποβληθείσας αιτήσεως πιστοποιητικού, μετά από τον καθορισμό του συντελεστή αποδοχής.

   4) Για να διευκολυνθεί το εμπόριο μεταξύ της Κοινότητας και των τρίτων χωρών, πρέπει να επιτραπεί  η  εισαγωγή  των  προϊόντων  του  τομέα του
      κρέατος των πουλερικών χωρίς να υπάρχει υποχρέωση της εισαγωγής από τη χώρα καταγωγής,  η  οποία  πρέπει,  εντούτοις,  να  αναγράφεται  για
      στατιστικούς λόγους στη θέση 8 του πιστοποιητικού εισαγωγής.

   5) Για να διασφαλιστεί η ομαλή ροή των εισαγωγών, είναι αναγκαίο  να  κλιμακωθούν  σε  ετήσια  βάση  οι  εισαγωγές  των  ποσοτήτων  οι  οποίες
      προβλέπονται στο παράρτημα Ι του παρόντος κανονισμού.

   6) Για να διασφαλιστεί η αποτελεσματική διαχείριση του καθεστώτος θα πρέπει να καθοριστεί σε 20 ευρώ ανά 100 χιλιόγραμμα (βάρος του προϊόντος)
      το ποσό της εγγύησης της σχετικής με τα πιστοποιητικά εισαγωγής στο πλαίσιο του εν λόγω καθεστώτος. Ο κίνδυνος κερδοσκοπίας ο οποίος  είναι
      συμφυής με το καθεστώς στον τομέα του κρέατος πουλερικών, οδηγεί στην εξάρτηση της πρόσβασης των συναλλασσομένων στο εν λόγω  καθεστώς  από
      την τήρηση συγκεκριμένων όρων.

   7) Εφίσταται η προσοχή των συναλλασσομένων στο γεγονός ότι τα πιστοποιητικά μπορούν να χρησιμοποιηθούν μόνο για προϊόντα τα οποία πληρούν  τις
      απαιτήσεις όλων των κτηνιατρικών διατάξεων οι οποίες ισχύουν στην Κοινότητα.

   8) Για να εξασφαλιστεί η ορθή διαχείριση των καθεστώτων εισαγωγής, η Επιτροπή πρέπει να έχει στη διάθεσή της ακριβείς  πληροφορίες  εκ  μέρους
      των κρατών μελών σχετικά με τις ποσότητες που έχουν πράγματι εισαχθεί. Για λόγους σαφήνειας, πρέπει να χρησιμοποιείται ένα ενιαίο υπόδειγμα
      από τα κράτη μέλη για τις ανακοινώσεις των ποσοτήτων στην Επιτροπή.

   9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αυγών και του κρέατος πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

                                                                     Άρθρο 1

Οι δασμολογικές ποσοστώσεις κατά την εισαγωγή που αναφέρονται στο  παράρτημα Ι  ανοίγονται  ετησίως για  την  περίοδο  από  1ης  Ιουλίου  έως  30
Ιουνίου,  για τις ομάδες προϊόντων και σύμφωνα με τους όρους που προβλέπονται σ' αυτό.

                                                                     Άρθρο 2

Οι ποσοστώσεις που αναφέρονται στο άρθρο 1 κατανέμονται ως εξής:

    1. 25% κατά την περίοδο από 1ης Ιουλίου έως 30 Σεπτεμβρίου,

    2. 25% κατά την περίοδο από 1ης Οκτωβρίου έως 31 Δεκεμβρίου,

    3. 25% κατά την περίοδο από 1ης Ιανουαρίου έως 31 Μαρτίου,

    4. 25% κατά την περίοδο από 1ης Απριλίου έως 30 Ιουνίου.

                                                                     Άρθρο 3

Οποιαδήποτε εισαγωγή στην Κοινότητα, στο πλαίσιο των ποσοστώσεων που αναφέρονται στο άρθρο 1, υπάγεται στην προσκόμιση πιστοποιητικού εισαγωγής.

                                                                     Άρθρο 4

Τα πιστοποιητικά εισαγωγής που αναφέρονται στο άρθρο 3 διέπονται από τις ακόλουθες διατάξεις:

α)    ο αιτών πιστοποιητικό εισαγωγής είναι φυσικό ή νομικό πρόσωπο το  οποίο,  κατά  τον  χρόνο  υποβολής  της  αίτησης,  μπορεί  να  αποδείξει,
       ανταποκρινόμενο στις απαιτήσεις των αρμοδίων αρχών των  κρατών  μελών,  ότι  έχει  εισαγάγει  τουλάχιστον  50 τόνους  προϊόντων  τα  οποία
       υπόκεινται στον κανονισμό (ΕΟΚ) αριθ. 2777/75, κατά τη διάρκεια εκάστου εκ των δύο ημερολογιακών ετών που προηγούνται του  έτους  υποβολής
       των αιτήσεων πιστοποιητικών. Ωστόσο, ο λιανοπωλητής ή ο εστιάτορας ο οποίος πωλεί τα προϊόντα αυτά στον τελικό καταναλωτή δεν  δύναται  να
       υπαχθεί στο εν λόγω καθεστώς·

β)    η αίτηση πιστοποιητικού περιλαμβάνει έναν μόνο από τους αριθμούς των ομάδων που προσδιορίζονται στο παράρτημα Ι. Δύναται να  αφορά  διάφορα
       προϊόντα υπαγόμενα σε διαφορετικούς κωδικούς ΣΟ και προερχόμενα από μία μόνο χώρα. Σε αυτή την περίπτωση,  πρέπει  να  γράφονται  όλοι  οι
       κωδικοί ΣΟ και η περιγραφή τους στα τετραγωνίδια 16 και 15, αντιστοίχως.

       Η αίτηση πιστοποιητικού αφορά τουλάχιστον έναν τόνο και, το πολύ, το 10% της διαθέσιμης ποσότητας για  την  εν  λόγω  ομάδα  και  για  την
       περίοδο που ορίζεται στο άρθρο 2·

γ)    η αίτηση πιστοποιητικού και το πιστοποιητικό εισαγωγής περιλαμβάνουν, στη θέση 8, τη μνεία της χώρας καταγωγής·

δ)    η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 20, την ακόλουθη μνεία σε μία από τις γλώσσες της Κοινότητας:

        5. Reglamento (CE) no (…/…)

        6. Forordning (EF) nr. (…/…) 

        7. Verordnung (EG) Nr. (…/…) 

        8. Κανονισμός (ΕΚ) αριθ. (…/…) 

        9. Regulation (EC) No (…/…) 

       10. Règlement (CE) no (…/…) 

       11. Regolamento (CE) n. (…/…) 

       12. Verordening (EG) nr. (…/…) 

       13. Regulamento (CE) n.o (…/…) 

       14. Asetus (EY) N:o (…/…) 

       15. Förordning (EG) nr (…/…) 

ε)    το πιστοποιητικό περιέχει, στο τετραγωνίδιο 24, την ακόλουθη μνεία σε μία από τις γλώσσες της Κοινότητας:

        1. Reducción del derecho del AAC conforme a lo establecido en el Reglamento (CE) no (…/…) 

        2. Reduktion i toldsatsen i henhold til forordning (EF) nr. (…/…) 

        3. Ermäßigung des Zollsatzes gemäß Verordnung (EG) Nr. (…/…) 

        4. Μείωση του δασμού του ΚΔ όπως προβλέπεται στον κανονισμό (ΕΚ) αριθ. (…/…) 

        5. Reduction of CCT duty pursuant to Regulation (EC) No (…/…) 

        6. Réduction du droit du tarif douanier commun comme prévu au règlement (CE) no (…/…) 

        7. Riduzione del dazio TDC come prevede il regolamento (CE) n. (…/…) 

        8. Verlaging van het GDT-recht op grond van Verordening (EG) nr. (…/…) 

        9. Redução do direito da PAC previsto no Regulamento (CE) n.o(…/…) 

       10. Maksua alennettu seuraavan mukaisesti: Asetus (EY) N:o (…/…) 

       11. Reduktion av Gemensamma tulltaxans tariffer enligt förordning (EG) nr (…/…).

                                                                     Άρθρο 5

1.    Η αίτηση πιστοποιητικού δύναται να υποβάλλεται μόνο κατά τη διάρκεια των επτά πρώτων ημερών του  μήνα  που  προηγείται  κάθε  περιόδου  που
       ορίζεται στο άρθρο 2.

2.    Η αίτηση για την έκδοση πιστοποιητικού υποβάλλεται στην αρμόδια αρχή του κράτους μέλους όπου ο αιτών είναι εγκατεστημένος ή έχει  την  έδρα
       του. Γίνεται αποδεκτή μόνον εφόσον ο αιτών δηλώσει γραπτώς ότι δεν έχει υποβάλει και αναλαμβάνει την υποχρέωση να μην  υποβάλει,  για  την
       τρέχουσα περίοδο, άλλες αιτήσεις οι οποίες να αφορούν προϊόντα της ίδιας ομάδας. 

       Εάν ο αιτών υποβάλει περισσότερες από μία αιτήσεις για προϊόντα της ίδιας ομάδας, δεν γίνεται αποδεκτή καμία αίτηση.

       Ωστόσο, κάθε αιτών μπορεί να υποβάλει περισσότερες από μία αιτήσεις για πιστοποιητικό εισαγωγής για προϊόντα τα  οποία  υπάγονται  σε  ένα
       μόνον αριθμό ομάδας, εφόσον τα προϊόντα αυτά κατάγονται από διαφορετικές χώρες.

       Διαφορετικές αιτήσεις για κάθε χώρα καταγωγής υποβάλλονται ταυτοχρόνως στην αρμόδια αρχή ενός κράτους μέλους. Θεωρούνται,  όσον  αφορά  το
       ανώτατο όριο που αναφέρεται στο άρθρο 4, στοιχείο β) και για την εφαρμογή του κανόνα ο οποίος αναφέρεται στο δεύτερο εδάφιο, ως  μία  μόνο
       αίτηση.

3.    Οι αιτήσεις πιστοποιητικών εισαγωγής για όλα τα προϊόντα τα οποία αναφέρονται στο  άρθρο 1  συνοδεύονται  από  τη  σύσταση  εγγύησης  ύψους
       20 ευρώ  ανά 100 χιλιόγραμμα.

4.    Τα κράτη μέλη κοινοποιούν στην Επιτροπή, την πέμπτη εργάσιμη ημέρα που ακολουθεί την ημέρα του τέλους της περιόδου υποβολής  των  αιτήσεων,
       τις αιτήσεις οι οποίες υποβλήθηκαν για καθένα από τα προϊόντα της εν λόγω ομάδας. Η κοινοποίηση αυτή περιλαμβάνει τον πίνακα των αιτούντων
       και έναν πίνακα των ποσοτήτων που ζητήθηκαν για την ομάδα.

       Όλες οι κοινοποιήσεις, συμπεριλαμβανομένων και των κοινοποιήσεων που φέρουν την ένδειξη «ουδέν»,  πραγματοποιούνται  με  τηλεομοιοτυπία  ή
       τηλεαντίγραφο, την καθορισμένη εργάσιμη ημέρα, σύμφωνα με το πρότυπο το οποίο περιλαμβάνει το παράρτημα ΙΙ,  εάν  καμία  αίτηση  δεν  έχει
       υποβληθεί ή, σύμφωνα με τα πρότυπα που περιλαμβάνονται στα παραρτήματα ΙΙ και ΙΙΙ, εφόσον έχουν υποβληθεί αιτήσεις.

5.    Η Επιτροπή αποφασίζει, το συντομότερο δυνατό, σε ποιον βαθμό μπορεί να ανταποκριθεί στις αιτήσεις που αναφέρονται στο άρθρο 4.

       Εάν οι αιτήσεις για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα  ενιαίο  εκατοστιαίο
       ποσοστό αποδοχής των ζητουμένων ποσοτήτων. Στην περίπτωση κατά την οποία το ποσοστό αυτό είναι κατώτερο από 5%, η Επιτροπή δύναται να  μην
       ανταποκριθεί στις αιτήσεις, και να αποδεσμεύσει τις εγγυήσεις αμέσως.

       Ο εμπορευόμενος δύναται να αποσύρει την αίτησή του εντός των δέκα εργασίμων ημερών που  ακολουθούν  τη  δημοσίευση  του  ενιαίου  ποσοστού
       αποδοχής στην Επίσημη Εφημερίδα της Ευρωπαϊκής Ένωσης, εάν η εφαρμογή  του  ποσοστού  αυτού  έχει  ως  συνέπεια  τον  καθορισμό  ποσότητας
       κατώτερης από 20 τόνους. Τα κράτη μέλη ενημερώνουν σχετικά την Επιτροπή εντός των πέντε εργασίμωυ  ημερών που ακολουθούν την απόσυρση  της
       αιτήσεως, και απελευθερώνουν την εγγύηση.

       Η Επιτροπή προσδιορίζει το υπόλοιπο της ποσότητας το οποίο προστίθεται στη διαθέσιμη ποσότητα της περιόδου τριών μηνών  που ακολουθεί  την
       ετήσια  περίοδο που έχει ορισθεί για τις ποσοστώσεις η οποία ορίζεται στο άρθρο 1.

6.    Τα πιστοποιητικά εκδίδονται το συντομότερο δυνατόν από τη λήψη απόφασης της Επιτροπής.

7.    Τα πιστοποιητικά μπορούν να χρησιμοποιηθούν μόνο για προϊόντα τα οποία πληρούν τις απαιτήσεις όλων των  κτηνιατρικών  διατάξεων  οι  οποίες
       ισχύουν στην Κοινότητα.

8.    Τα κράτη μέλη ανακοινώνουν στην Επιτροπή, πριν από το τέλος του τέταρτου μήνα που έπεται κάθε ετήσιας περιόδου που αναφέρεται στο άρθρο  1,
       το συνολικό όγκο των εισαγωγών που πραγματοποιήθηκαν για καθεμία από τις ομάδες δυνάμει του παρόντος κανονισμού κατά τη διάρκεια αυτής της
       περιόδου.

       Όλες οι ανακοινώσεις, συμπεριλαμβανομένων των ανακοινώσεων «ουδεμία», πραγματοποιούνται σύμφωνα με το υπόδειγμα του παραρτήματος ΙV.

                                                                     Άρθρο 6

Για την εφαρμογή του άρθρου 23 παράγραφος 2 του κανονισμού (ΕΚ) αριθ.  1291/2000, η ισχύς των πιστοποιητικών  εισαγωγής  ορίζεται  σε  150 ημέρες
από την ημέρα της πραγματικής εκδόσεώς τους, χωρίς ωστόσο να μπορούν να υπερβούν το τέλος της περιόδου που καθορίζεται στο άρθρο 1.

Τα πιστοποιητικά εισαγωγής που εκδίδονται δυνάμει του παρόντος κανονισμού δεν είναι μεταβιβάσιμα.

                                                                     Άρθρο 7

Εφαρμόζονται οι διατάξεις του κανονισμού (ΕΚ) αριθ. 1291/2000, με την επιφύλαξη των διατάξεων του παρόντος κανονισμού.

Ωστόσο, κατά παρέκκλιση από το άρθρο 8, παράγραφος 4 του εν λόγω κανονισμού, η εισαγόμενη δυνάμει του παρόντος κανονισμού  ποσότητα  δεν  δύναται
να υπερβαίνει εκείνην η οποία αναφέρεται στα τετραγωνίδια 17 και 18 του πιστοποιητικού εισαγωγής. Για το λόγο αυτόν εγγράφεται  στο  τετραγωνίδιο
19 του εν λόγω πιστοποιητικού ο αριθμός «0».

                                                                     Άρθρο 8

Ο κανονισμός (EK) αριθ. 1251/96 καταργείται.

Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με  τον  πίνακα  αντιστοιχίας  που
εμφαίνεται στο παράρτημα VΙ.

                                                                     Άρθρο 9 

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες, […]

      Για την Επιτροπή
      […]
      Μέλος της Επιτροπής

                                                                   ΠΑΡΑΡΤΗΜΑ I

|(σε τόνους)                                                                                                                              |
|Αριθμός ομάδας           |Κωδικός ΣΟ           |Εφαρμοζόμενος δασμός                      |Ετήσιες δασμολογικές ποσοστώσεις              |
|                         |                     |(σε ευρώ ανά τόνο προϊόντος)              |(Άρθρο 1)                                     |
|P 1                      |0207 11 10           |131                                       |6200                                          |
|                         |0207 11 30           |149                                       |                                              |
|                         |0207 11 90           |162                                       |                                              |
|                         |0207 12 10           |149                                       |                                              |
|                         |0207 12 90           |162                                       |                                              |
|P 2                      |0207 13 10           |512                                       |4000                                          |
|                         |0207 13 20           |179                                       |                                              |
|                         |0207 13 30           |134                                       |                                              |
|                         |0207 13 40           |93                                        |                                              |
|                         |0207 13 50           |301                                       |                                              |
|                         |0207 13 60           |231                                       |                                              |
|                         |0207 13 70           |504                                       |                                              |
|                         |0207 14 20           |179                                       |                                              |
|                         |0207 14 30           |134                                       |                                              |
|                         |0207 14 40           |93                                        |                                              |
|                         |0207 14 60           |231                                       |                                              |
|P 3                      |0207 14 10           |795                                       |700                                           |

|P 4                      |0207 24 10           |170                                       |1000                                          |
|                         |0207 24 90           |186                                       |                                              |
|                         |0207 25 10           |170                                       |                                              |
|                         |0207 25 90           |186                                       |                                              |
|                         |0207 26 10           |425                                       |                                              |
|                         |0207 26 20           |205                                       |                                              |
|                         |0207 26 30           |134                                       |                                              |
|                         |0207 26 40           |93                                        |                                              |
|                         |0207 26 50           |339                                       |                                              |
|                         |0207 26 60           |127                                       |                                              |
|                         |0207 26 70           |230                                       |                                              |
|                         |0207 26 80           |415                                       |                                              |
|                         |0207 27 30           |134                                       |                                              |
|                         |0207 27 40           |93                                        |                                              |
|                         |0207 27 50           |339                                       |                                              |
|                         |0207 27 60           |127                                       |                                              |
|                         |0207 27 70           |230                                       |                                              |

                                                                    __________

                                                                   ΠΑΡΑΡΤΗΜΑ ΙΙ

                                                                      [pic]

                                                                  ΠΑΡΑΡΤΗΜΑ ΙΙΙ

                                                                      [pic]

                                                                    __________

                                                                   ΠΑΡΑΡΤΗΜΑ IV

                                                                      [pic]

                                                                    __________

                                                                   ΠΑΡΑΡΤΗΜΑ V

                                           Καταργούμενος κανονισμός και οι διαδοχικές τροποποιήσεις του

|Κανονισμός (ΕΚ) αριθ. 1251/96 της Επιτροπής                             |(ΕΕ L 161, 29.6.1996, σ. 136)                                   |
|Κανονισμός (ΕΚ) αριθ. 997/97 της Επιτροπής, μόνον τα άρθρα 3 και 4,      |(ΕΕ L 144, 4.6.1997, σ. 11)                          |
|παράγραφος 2                                                             |                                                     |
|Κανονισμός (ΕΚ) αριθ. 1211/97 της Επιτροπής                              |(ΕΕ L 170, 28.6.1997, σ. 40)                         |
|Κανονισμός (ΕΚ) αριθ. 1514/97 της Επιτροπής, μόνον το άρθρο 3 σχετικά με |(ΕΕ L 204, 31.7.1997, σ. 16)                         |
|τον κανονισμό (EK) αριθ. 1251/96                                         |                                                     |
|Κανονισμός (ΕΚ) αριθ. 1370/98 της Επιτροπής                              |(ΕΕ L 185, 30.6.1998, σ. 15)                         |
|Κανονισμός (ΕΚ) αριθ. 1327/1999 της Επιτροπής                            |(ΕΕ L 157, 24.6.1999, σ. 37)                         |
|Κανονισμός (ΕΚ) αριθ. 1357/2000 της Επιτροπής                            |(ΕΕ L 155, 28.6.2000, σ. 38)                         |
|Κανονισμός (ΕΚ) αριθ. 1043/2001 της Επιτροπής, μόνον τα άρθρα 3 και 5    |(ΕΕ L 145, 31.5.2001, σ. 24)                         |
|σχετικά με τον κανονισμό (EK) αριθ. 1251/96                              |                                                     |

                                                                    __________

                                                                   ΠΑΡΑΡΤΗΜΑ VI

                                                               ΠΙΝΑΚΑΣ ΑΝΤΙΣΤΟΙΧΙΑΣ

|Κανονισμός (ΕΚ) αριθ. 1251/96                                       |Παρών κανονισμός                                                    |
|Άρθρο 1 - 7                                                         |Άρθρο 1 - 7                                                         |
|______                                                              |Άρθρο 8                                                             |
|Άρθρο 8                                                             |Άρθρο 9                                                             |
|Παραρτήματα I - ΙV                                                  |Παραρτήματα I - ΙV                                                  |
|______                                                              |Παράρτημα V                                                         |
|______                                                              |Παράρτημα VI                                                        |

                                                                    __________

                                                             -----------------------
[1]   ΕΕ L 146, 20.6.1996, σ. 1.
[2]   ΕΕ L 282, 1.11.1975, σ. 77.
[3]   EE L 77, 20.3.2002, σ. 7. 
[4]   ΕΕ L 161, 29.6.1996, σ. 136.
[5]   Βλέπε παράρτημα V.
[6]   EE L 152, 24.6.2000, σ. 1. 
[7]   EE L 47, 21.2.2003, σ. 21.